**Likumprojekta “Grozījumi Latvijas Administratīvo pārkāpumu kodeksā”** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts nodokļu politikas pamatnostādņu 2018.-2021.gadam (atbalstītas ar Ministru kabineta 2017.gada 24.maija rīkojumu Nr. 245) 3.7.2. un 3.7.3.uzdevums, kas paredz:1)  palielināt naudas soda apmēru par iejaukšanos nodokļu un citu maksājumu reģistrēšanas elektronisko ierīču un iekārtu programmatūrā, kā arī atsevišķi izdalot atbildību par ierīču un iekārtu kontrollentu nesaglabāšanu;2)  noteikt vienkāršotu administratīvā soda piemērošanas procesu par deklarāciju iesniegšanas termiņu kavēšanu, tādējādi izvairoties no atšķirīgas attieksmes pret nodokļu maksātājiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Par nodokļu un informatīvo deklarāciju iesniegšanas termiņu neievērošanu**Valsts ieņēmumu dienests (turpmāk – VID), izvērtējot esošo sodu sistēmas efektivitāti attiecībā uz pārkāpumiem, kas saistīti ar nodokļu un informatīvo deklarāciju iesniegšanas termiņu neievērošanu, secinājis, ka par minēto pārkāpumu piemērotie administratīvie sodi nesasniedz savu mērķi, proti, neattur nodokļu maksātājus no turpmākas pārkāpuma izdarīšanas.Lai arī soda neizbēgamības princips paredz, ka pārkāpums nevar palikt bez soda, tomēr šobrīd ievērojamās administratīvā pārkāpuma lietvedības izpildes darbietilpības un laikietilpības dēļ, kas nav samērojama ar VID kapacitāti, netiek nodrošināta visu nodokļu maksātāju saukšana pie administratīvās atbildības par nodokļu un informatīvo deklarāciju iesniegšanas termiņu neievērošanu.Izvērtējot 2014., 2015. un 2016.gadā iesniedzamo un iesniegto nodokļu un informatīvo deklarāciju skaitu, konstatēts sekojošs ar kavējumu iesniegto un neiesniegto deklarāciju skaits:

|  |  |  |  |
| --- | --- | --- | --- |
| Gads  | Deklarāciju skaits | **Ar kavējumu iesniegtās deklarācijas**  | **Neiesniegtās deklarācijas** |
| skaits | **%** | skaits | **%** |
| Pievienotās vērtības nodokļa (turpmāk – PVN) deklarācijas |
| 2014 | 639 987 | 65 632 | **10,50** | 15 657 | **2,40** |
| 2015 | 648 054 | 55 822 | **8,80** | 12 857 | **2,00** |
| 2016 | 647 569 | 49 342 | **7,80** | 11 989 | **1,90** |
| Darba devēju ziņojumi par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu |
| 2014[[1]](#footnote-1) | 1 055 929 | 83 010 | **7,86** | 122 489 | **11,60** |
| 2015[[2]](#footnote-2) | 1 078 441 | 75 878 | **7,04** | 91 332 | **8,47** |
| 2016 | 1 057 386 | 80 413 | **7,6** | 106 322 | **10,06** |
| Uzņēmumu ienākuma nodokļa deklarācijas[[3]](#footnote-3) |
| 2014[[4]](#footnote-4) | 93 899 | 14 338 | **15,27** | 7 110 | **7,57** |
| 2015 | 94 961 | 13 780 | **14,51** | 7 580 | **7,98** |
| Mikrouzņēmumu nodokļa deklarācijas |
| 2014[[5]](#footnote-5) | 169 590 | 48 413 | **28,55** | 9104 | **5,37** |
| 2015 | 191 158 | 38 632 | **20,21** | 21 637 | **11,32** |
| 2016 | 201 341 | 44 774 | **22,24** | 26 722 | **13,27** |
| Obligāti iesniedzamās gada ienākumu deklarācijas |
| 2014 | 107 465 | 18 786 | **17,48** | 21 067 | **19,60** |
| 2015 | 117 166 | 20 639 | **17,62** | 20 207 | **17,25** |
| 2016 | 129 747 | 7 602 | **5,86** | 26 387 | **20,34** |
| Dabas resursu nodokļa pārskati |
| 2014 | 33 017 | 6899 | **20,90** | 1 732 | **5,25** |
| 2015 | 40 865 | 7456 | **18,25** | 1 647 | **4,03** |
| 2016 | 32 832 | 2 968 | **9,04** | 1 881 | **5,73** |
| Pašnodarbināto ziņojumi |
| 2014 | 42 674 | 11 091 | **25,99** | 95 | **0,22** |
| 2015 | 38 771 | 7 935 | **20,47** | 446 | **1,15** |
| 2016 | 38 499 | 7 680 | **19,95** | 127 | **0,33** |
| Paziņojumi par fiziskajām personām izmaksātajām summām |
| 2014 | 251 469 | 73 282 | **29,14** | 4943 | **1,97** |
| 2015 | 264 815 | 56 528 | **21,35** | 15 509 | **5,86** |
| 2016 | 227 913 | 72 537 | **31,83** | 12 193 | **5,35** |

Saskaņā ar likuma “Par nodokļiem un nodevām” 1.panta 19.punktu nodokļa deklarācija ir nodokļu administrācijai iesniedzamā nodokļu maksātāja nodokļa deklarācija (arī tās pielikumi), pārskats, nodokļa aprēķins, ziņojums vai paziņojums, kurā norādāmi budžetā maksājamie nodokļi un no budžeta atmaksājamās nodokļu summas. Savukārt saskaņā ar minētā likuma 1.panta 20.punktu informatīvā deklarācija ir nodokļu administrācijai iesniedzamie nodokļu maksātāja pārskati (arī to pielikumi) un paziņojumi, kas satur ziņas, kuras atbilstoši nodokļu likumu prasībām nodokļu maksātājam ir pienākums sniegt nodokļu administrācijai vai citai personai, kā arī cita nodokļa aprēķināšanai izmantojamā informācija, kas paredzēta konkrēto nodokļu likumos, bet kas attiecīgajam nodokļu maksātājam nerada nodokļa maksāšanas saistības vai tiesības saņemt no budžeta nodokļa atmaksu.Tādējādi nodokļu un informatīvo deklarāciju neiesniegšana vai iesniegšana, neievērojot normatīvajos aktos noteikto termiņu, apgrūtina iespēju VID veikt pilnvērtīgu kontroli pār nodokļu aprēķināšanas un maksāšanas pareizību un to pilnīgu nomaksu, kas var skart valsts un sabiedrības kopējās intereses. Minētajam pārkāpumam saistībā ar deklarāciju iesniegšanas termiņa neievērošanu nav tikai formāls raksturs, jo tā sekas skar visu sabiedrību kopumā. Proti, visas sabiedrības interesēs ir sagaidīt, ka nodokļu maksātājs normatīvajos aktos noteiktajā termiņā iesniegs nodokļu likumos paredzētās nodokļu deklarācijas, aprēķinot budžetā maksājamo (iemaksājamo) nodokļu maksājumu summas, un informatīvās deklarācijas, sniedzot nodokļu aprēķina pamatojumu, tādējādi nodrošinot VID iespēju pilnvērtīgi kontrolēt nodokļu maksājumu aprēķināšanas un maksāšanas pareizību.Īpaši svarīgi iesniegšanas termiņu ievērot ir PVN deklarācijām, jo novēloti iesniegtās PVN deklarācijas kavē PVN datu ticamības pārbaužu veikšanu, kā rezultātā tiek aizkavētas PVN pārmaksu atmaksas, kā arī apgrūtināta PVN ieņēmumu plānošana.Ņemot vērā tiesu judikatūras atziņas (*skatīt* Augstākās tiesas 2015.gada 7.decembra spriedumu lietā Nr.SKA-95-15, Jelgavas rajona tiesas 2017.gada 19.maija spriedumu lietā Nr.A420199717 un 2017.gada 17.maija spriedumu lietā Nr.A420190517), nodokļu maksātājam ir tiesības uz atmaksājamās PVN pārmaksas palielinājumu no pārmaksātā PVN atmaksāšanai paredzētā parastā termiņa.Nodokļu maksātāja rīcība, neiesniedzot PVN deklarāciju vai novēloti to iesniedzot, liedz sadarbības partnera tiesības no valsts budžeta saņemt pārmaksāto PVN atmaksu Pievienotās vērtības nodokļa likuma 109.panta paredzētajā termiņā (t.i., 30 dienu laikā pēc nodokļu deklarācijas iesniegšanas dienas). Tā rezultātā tiek nodarīti zaudējumi valsts budžetam atmaksājamās PVN pārmaksas atmaksas palielinājuma apmērā.VID, aprēķinot atmaksājamās PVN summas pārmaksas (kas apstiprināta pēc pārbaudes veikšanas) palielinājumu, sākot ar 31.dienu pēc nodokļu deklarācijas iesniegšanas termiņa 0,03% apmērā par katru nokavēto dienu, konstatējis, ka 2015.gadā palielinājuma summa sastādītu 622 306,46 *euro*, bet 2016.gadā - 1 633 773,80 *euro*.Ja netiks efektīvi risināta problēma saistībā ar PVN deklarāciju neiesniegšanu, vai to novēlotu iesniegšanu, pastāv risks, ka valsts budžets ne tikai nesaņems visus tam pienākošos PVN maksājumus, bet arī risks, ka no valsts budžeta būs jāsedz iespējamās PVN pārmaksas atmaksu palielinājumu summas.Savukārt, izvērtējot VID piemērotos administratīvos sodus par nodokļu un informatīvo deklarāciju iesniegšanas termiņa neievērošanu, par kuru atbildība paredzēta Latvijas Administratīvo pārkāpumu kodeksa (turpmāk – LAPK) 159.8pantā, konstatējams:

|  |  |  |  |
| --- | --- | --- | --- |
| Gads  | Lēmumu skaits | Piemērotā naudas soda apmērs, *euro* | No administratīvās atbildības atbrīvoto personu skaits (LAPK 21.pants) |
| 2014 | 2426 | 340140 | 2629 |
| 2015 | 2029 | 161360 | 1399 |
| 2016 | 2051 | 208664 | 1461 |

Vienlaikus jānorāda, ka šobrīd LAPK neparedz administratīvo atbildību par nodokļu deklarācijas neiesniegšanu (jo atbildība ir paredzēta tikai par nodokļu deklarācijas iesniegšanu, pārkāpjot nodokļu normatīvajos aktos noteikto iesniegšanas termiņu). Tādējādi, VID konstatējot, ka nodokļu maksātājs nav iesniedzis konkrēto deklarāciju nodokļu normatīvajos aktos noteiktajā termiņā, nosūta nodokļu maksātājam brīdinājumu, dodot saprātīgu termiņu minētās deklarācijas iesniegšanai, vienlaikus brīdinot, ka par nodokļu un informatīvo deklarāciju iesniegšanas termiņa neievērošanu vai nesadarbošanos ar nodokļu administrāciju var tikt piemērota administratīvā atbildība saskaņā ar LAPK 159.8 vai 159.9pantu.Ja nodokļu maksātājs brīdinājumā norādītajā termiņā nokavēto deklarāciju neiesniedz, tiek uzsākta administratīvā pārkāpuma lietvedība, personu saucot pie administratīvās atbildības saskaņā ar LAPK 159.9pantu, kurā paredzēta administratīvā atbildība par nesadarbošanos ar nodokļu administrācijas amatpersonām. Savukārt, ja deklarācija tiek iesniegta, tad administratīvā pārkāpuma lietvedība tiek uzsākta saskaņā ar LAPK 159.8pantu, nosakot sodu atbilstoši kavēto dienu skaitam.Izvērtējot VID piemērotos administratīvos sodus, kuri piemēroti saskaņā ar LAPK 159.9pantu par nodokļu administrēšanai un kontrolei nepieciešamās pieprasītās informācijas nesniegšanu nodokļu administrācijai (proti, par brīdinājumā norādītās nodokļu vai informatīvās deklarācijas neiesniegšanu), konstatējams:

|  |  |  |
| --- | --- | --- |
| Gads  | Lēmumu skaits | Piemērotā naudas soda apmērs, euro |
| 2014 | 6594 | 1 193277 |
| 2015 | 5162 | 857876 |
| 2016 | 4819 | 632414 |

Tā kā nodokļu deklarācijas neiesniegšana ir izdalāms kā atsevišķs administratīvais pārkāpums nevis iekļaujams LAPK 159.9panta minētā pārkāpuma sastāvā, likumprojektā “Grozījumi Latvijas Administratīvo pārkāpumu kodeksā” (turpmāk – likumprojekts) iekļautais regulējums paredz, ka turpmāk persona par nodokļu deklarāciju neiesniegšanu būs saucama pie administratīvās atbildības saskaņā ar LAPK 159.8panta ceturto daļu, kurā paredzēta atbildība par nodokļu deklarācijas iesniegšanu, pārkāpjot nodokļu normatīvajos aktos noteikto iesniegšanas termiņu vairāk par 30 dienām, vai neiesniegšanu.Ņemot vērā iepriekš norādītajās tabulās minēto nodokļu un informatīvo deklarāciju iesniegšanas termiņu kavējumu un neiesniegšanas gadījumu skaitu attiecībā pret lēmumu skaitu, kas pieņemti 2014. un 2015.gadā[[6]](#footnote-6) par LAPK 159.8 un 159.9 pantā paredzētajiem administratīvajiem pārkāpumiem, konstatējams:

|  |  |  |  |
| --- | --- | --- | --- |
| Gads | Ar kavējumu iesniegtās deklarācijas | Saskaņā ar LAPK 159.8 pantu pieņemto lēmumu skaits un personu skaits, kas atbrīvotas no administratīvās atbildības | Iespējamo personu skaits, kuras sauktas pie administratīvās atbildības saskaņā ar LAPK 159.8 pantu vai atbrīvotas no tās (**%**) |
| 2014 | 321451 | 5055 | **1,57** |
| 2015 | 276670 | 3428 | **1,24** |

|  |  |  |  |
| --- | --- | --- | --- |
| Gads | Neiesniegtās deklarācijas | Saskaņā ar LAPK 159.9 pantu pieņemto lēmumu skaits  | Iespējamo personu skaits, kuras sauktas pie administratīvās atbildības saskaņā ar LAPK 159.9 pantu vai atbrīvotas no tās (**%**) |
| 2014 | 182197 | 6594 | **3,62** |
| 2015 | 171215 | 5162 | **3,01** |

Līdz ar to secināms, ka 2014.gadā administratīvā pārkāpuma lietvedība par deklarāciju iesniegšanu, neievērojot normatīvajos aktos noteikto termiņu, un par deklarāciju neiesniegšanu bija uzsākta 11649 (5055+6594) gadījumos.Ņemot vērā, ka kopējais ar kavējumu iesniegto un neiesniegto deklarāciju skaits 2014.gadā bija 503648 (321451+182197), secināms, ka VID administratīvo pārkāpuma lietvedību ir uzsācis tikai 2,3 % pārkāpumu gadījumos.Savukārt 2015.gadā administratīvā pārkāpuma lietvedība par deklarāciju iesniegšanu, neievērojot normatīvajos aktos noteikto termiņu, un par deklarāciju neiesniegšanu bija uzsākta tikai 8590 (3428+5162) gadījumos.Ņemot vērā, ka kopējais ar kavējumu iesniegto un neiesniegto deklarāciju skaits 2015.gadā bija 447885 (276670+171215), secināms, ka VID administratīvo pārkāpuma lietvedību ir uzsācis tikai 1,9 % pārkāpumu gadījumos.Tātad, konstatējams, ka vidēji **pie administratīvās atbildības tiek saukti tikai aptuveni 2,1 % nodokļu likumu pārkāpēji**.Galvenais iemesls, kāpēc administratīvā pārkāpuma lietvedība netika uzsākta visos gadījumos, kad tika kavēts deklarāciju iesniegšanas termiņš, bija ievērojamā procesa izpildes darbietilpība un laikietilpība, kas nebija samērojama ar VID kapacitāti. Proti, izvērtējot vidējo administratīvās pārkāpuma lietvedības procesa ilgumu, VID konstatējis, ka no administratīvās lietas uzsākšanas līdz lēmuma pieņemšanai bija nepieciešams vismaz viens līdz divi mēneši, bet atsevišķos gadījumos pat līdz deviņiem mēnešiem (ja pārkāpējs atrodas ārvalstīs). Savukārt, izvērtējot administratīvā pārkāpuma lietvedības procesa darbietilpību, konstatēts, ka vienas administratīvā pārkāpuma lietas izskatīšanai aptuveni nepieciešamas 72 minūtes (piemēram, sastādot protokolu par PVN deklarāciju iesniegšanas termiņu kavēšanu, vienlaicīgi tiek skatīts, vai nav kavēti iesniegšanas termiņi arī citiem pārskatiem un deklarācijām, ja ir, tad tas arī tiek fiksēts protokolā).Ar 2017.gadu 1.janvāri, stājoties spēkā grozījumiem LAPK 248.1, 249, 268.1, 276, 287.pantā, saziņa ar administratīvā pārkāpuma lietvedībā iesaistītajām personām ir vienkāršota un padarīta ērtāka, jo dokumenti un informācija personai tiek paziņota atbilstoši tam, kādā persona izteikusi vēlmi tos saņemt (atbilstoši Paziņošanas likuma 3.panta pirmajai daļai dokumentu var paziņot uz vietas iestādē vai, piegādājot ar tās norīkota darbinieka vai ziņneša starpniecību, izmantojot pasta pakalpojumus, izmantojot elektroniskos sakarus vai publiski). Šāda kārtība nenoliedzami atvieglo administratīvā pārkāpuma lietvedību arī lietās par nodokļu un informatīvo deklarāciju iesniegšanas termiņa neievērošanu. Tomēr, ņemot vērā, ka minētos pārkāpumus ir iespējams fiksēt VID elektroniskajās informācijas sistēmās (turpmāk – IS), **par efektīvāko risinājumu konkrētajā gadījumā ir atzīstams no vispārīgā regulējuma atšķirīgs speciālais regulējums**, kas paredz sākotnēju nodokļu maksātāja informēšanu par drīzumā iesniedzamo deklarāciju, tūlītēju pārkāpuma konstatāciju un administratīvā soda piemērošanu par nodokļu vai informatīvo deklarāciju iesniegšanas termiņa neievērošanu bez nodokļu maksātāja klātbūtnes.Ievērojot minēto, likumprojektā iekļautais regulējums paredz:1) noteikt, ka administratīvās atbildības īpatnības lietās par pārkāpumiem nodokļu jomā, kas fiksēti valsts informācijas sistēmās, var noteikt citos likumos.Šajā gadījumā administratīvās atbildības īpatnības būs noteiktas speciālajās materiālo tiesību normās – likumā “Par nodokļiem un nodevām”, paredzot, ka par VID IS fiksētajiem pārkāpumiem saistībā ar nodokļu un informatīvo deklarāciju iesniegšanas termiņa neievērošanu un neiesniegšanu, nodokļu maksātāju pie administratīvās atbildības sauks bez tā klātbūtnes, VID IS automātiski sastādot (ģenerējot) administratīvā pārkāpuma protokolu-lēmumu (lai novērstu situācijas, kad deklarāciju iesniegšana nebūs iespējama tehnisku iemeslu dēļ, plānots VID IS ieviest kontroles, kas paredzēs, ka būtisku IS kļūdu vai nepieejamības dēļ, nodokļu maksātājam netiks piemērots administratīvais sods).Vienlaikus, tā kā ir nepieciešams veikt izmaiņas VID IS un izmaiņu realizācijai ir nepieciešami vismaz seši mēneši, likumprojektā iekļautie grozījumi saistībā ar nodokļu un informatīvo deklarāciju iesniegšanas termiņa neievērošanu un neiesniegšanu spēkā stāsies ar 2019.gada 1.janvāri (šāds spēkā stāšanās termiņš ir noteikts arī likumprojektam “Grozījums likumā “Par nodokļiem un nodevām””).2) labākai tiesību normas uztveramībai šobrīd LAPK 159.8 pantā iekļautos pārkāpumus attiecībā uz informatīvo deklarāciju iesniegšanas termiņu neievērošanu izdalīt kā atsevišķu LAPK pantu. Līdz ar to LAPK 159.8 pantā tiek iekļauti pārkāpumi tikai attiecībā uz nodokļu deklarāciju iesniegšanas termiņu neievērošanu, kas sevī ietver ne tikai nodokļu deklarāciju iesniegšanu, pārkāpjot nodokļu likumos noteikto termiņu (kā līdz šim), bet arī to neiesniegšanu (turpmāk).Šobrīd LAPK 159.8pantā ir noteikts, ka administratīvais sods par nodokļu deklarāciju iesniegšanu, pārkāpjot nodokļu normatīvajos aktos noteikto iesniegšanas termiņu, ir atkarīgs no pārkāpto dienu skaita (proti, termiņa kavējums līdz 15 kalendāra dienām, no 16 līdz 30 kalendāra dienām un vairāk par 30 kalendāra dienām).Arī likumprojektā iekļautajā regulējumā par nodokļu deklarāciju iesniegšanas termiņa neievērošanu ir paredzēta administratīvā soda diferencēšana atkarībā no tā, cik ilgi ir kavēts normatīvajos aktos noteiktais nodokļu deklarācijas iesniegšanas termiņš, proti, termiņa kavējums līdz 10 dienām, no 11 līdz 20 dienām, no 21 līdz 30 dienām, vairāk par 30 dienām un neiesniegšana. Tā, piemēram, saskaņā ar Pievienotās vērtības nodokļa likuma 73.panta pirmās daļas 5.punkta “a” apakšpunktu VID izslēdz reģistrētu nodokļu maksātāju no VID PVN maksātāju reģistra, ja nodokļu maksātājs 30 dienu laikā pēc šajā likumā noteiktā nodokļa deklarācijas iesniegšanas termiņa nav iesniedzis nodokļu deklarāciju. Līdz ar to arī likumprojektā kā maksimālais kavējums ir izvēlēts termiņš - vairāk par 30 dienām, atbilstoši kuram pārkāpums var tik kvalificēts jau kā nodokļu deklarāciju iesniegšana, pārkāpjot nodokļu normatīvajos aktos noteikto iesniegšanas termiņu vairāk par 30 dienām, vai neiesniegšana.Administratīvā soda diferencēšana atkarībā no kavēto dienu skaita ir arī nepieciešama, ņemot vērā, ka vienlaikus ar likumprojektu ir izstrādāts arī likumprojekts “Grozījums likumā “Par nodokļiem un nodevām””, kurā iekļautais regulējums paredz, ka nodokļu maksātāju pie administratīvās atbildības par nodokļu un informatīvo deklarāciju iesniegšanas termiņa neievērošanu sauks pie administratīvās atbildības bez tā klātbūtnes, VID IS sastādot administratīvā pārkāpuma protokolu-lēmumu.Tā kā VID IS nevar izvērtēt LAPK 32.panta otrajā daļā norādītos apstākļus, tajā skaitā atbildību mīkstinošos un pastiprinošos apstākļus, šajā gadījumā piemērojamo administratīvo sodu diferencēs atkarībā no tā, cik ilgs ir bijis nodokļu likumos noteiktā termiņa kavējums.Tādējādi jaunais regulējums nodrošinās taisnīgumu, proti, personai, kura nodokļu deklarāciju iesniegusi ar nelielu termiņa kavējumu dienu skaitu, piemērojot mazāku administratīvo naudas sodu, kā personai, kura deklarāciju nav iesniegusi vispār.Tāpat likumprojektā “Grozījums likumā “Par nodokļiem un nodevām”” iekļautais regulējums paredz, ka par VID IS fiksēto pārkāpumu saistībā ar nodokļu vai informatīvo deklarāciju iesniegšanas termiņa neievērošanu nodokļu maksātājiem piemēros attiecīgajam pārkāpumam noteikto minimālo naudas sodu.Savukārt, tā kā ar VID IS starpniecību pie administratīvās atbildības turpmāk tiks sauktas personas, attiecībā uz kuru iesniedzamajām nodokļu deklarācijām sistēmā ir fiksējams tā termiņa kavējums (piemēram, PVN deklarācijas, uzņēmumu ienākuma nodokļa deklarācijas, mikrouzņēmumu nodokļa deklarācijas un obligāti iesniedzamās gada ienākumu deklarācijas, darba devēju ziņojumi par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu), administratīvās atbildības piemērošana vispārējā kārtībā turpmāk tiks attiecināta tikai uz nodokļu maksātājiem, kuru iesniedzamo nodokļu deklarāciju termiņa kavējumu VID IS nevarēs fiksēt, piemēram, kad nodokļu deklarācijas iesniegšanas termiņš ir nevis konkrēts normatīvajos aktos noteikts datums, bet gan tās iesniegšanas termiņš izriet no konkrētu normatīvajos aktos noteiktu apstākļu iestāšanās, kā, piemēram, likuma “Par iedzīvotāju ienākuma nodokli” 19.panta 5.3 daļas minētajā gadījumā, kad maksātājs (rezidents), kurš gūst ienākumu no kapitāla pieauguma, deklarāciju par ienākumu no kapitāla iesniedz līdz ienākuma gūšanas mēnesim sekojošā mēneša 15.datumam, ja ienākumi no kapitāla aktīvu atsavināšanas mēnesī pārsniedz 711,44 *euro*.Tādējādi (tāpat kā līdz šim) LAPK 159.8 pantā par katru konkrēto pārkāpumu tiek paredzēts administratīvais naudas sods no/līdz konkrētai summai, saglabājot par minēto pārkāpumu jau esošo maksimālo soda sankcijas apmēru t.i. 700 *euro*.3)  papildināt LAPK ar 159.11 pantu, kurā noteikta atbildība par informatīvās deklarācijas neiesniegšanu.Ņemot vērā, ka esošās soda sankcijas apmērs nemotivē nodokļu maksātājus ievērot nodokļu likumos noteiktos informatīvo deklarāciju iesniegšanas termiņus (skatīt iepriekš tabulā norādīto ar kavējumu iesniegto un neiesniegto paziņojumu par fiziskajām personām izmaksātajām summām un pašnodarbināto ziņojumu skaitu), likumprojektā iekļautais regulējums paredz par informatīvās deklarācijas neiesniegšanu, pārkāpjot nodokļu normatīvajos aktos noteikto iesniegšanas termiņu, vai neiesniegšanu, palielināt maksimāli piemērojamo soda sankcijas apmēru līdz 150 *euro*.Savukārt, ņemot vērā, ka ar 2017.gada 1.janvāri no likuma „Par nodokļiem un nodevām” ir izslēgta IX nodaļa, kas paredzēja informācijas apmaiņu par uzkrājumu ienākumiem, ar likumprojektu turpmāk netiek paredzēta atbildība par informatīvās deklarācijas par uzkrājumu ienākumiem neiesniegšanu.**Par nodokļu un citu maksājumu reģistrēšanas elektronisko ierīču un iekārtu lietošanas kārtības neievērošanu**Tehnoloģiju strauja attīstība dod ne tikai pozitīvu pienesumu, samazinot noteikto darbību veikšanai nepieciešamo resursu izmantošanu vai vienkāršojot veicamās darbības, bet arī paver iespēju izmantot jaunās tehnoloģijas un tehniskos risinājumus tā, lai samazinātu vai slēptu apliekamo ienākumu apmēru.VID kontroles pasākumu laikā arvien biežāk konstatē apliekamo ienākumu slēpšanas gadījumus, kad nodokļu maksātāji izmanto informācijas tehnoloģiju attīstības sniegtās iespējas, lai samazinātu budžetā maksājamo nodokļu summu. Viens no izplatītākajiem izvairīšanās no nodokļu maksāšanas veidiem ir iejaukšanās nodokļu un citu maksājumu reģistrēšanas elektronisko ierīču un iekārtu (turpmāk – ierīču un iekārtu)[[7]](#footnote-7) programmatūrā, lai samazinātu reģistrēto darījumu skaitu un gūto ieņēmumu summu.Jāņem vērā, ka ierīces un iekārtas, tajā skaitā kases aparātus un kases sistēmas, darījumu reģistrēšanai visvairāk izmanto mazumtirdzniecībā.Mazumtirdzniecības nozares kopējais apgrozījums ir 5 903,57 milj. *euro*. Saskaņā ar Stockholm School of Economics in Riga veikto pētījumu “Ēnu ekonomikas indekss Baltijas valstīs 2009.–2015.” Latvijā laikā no 2013. līdz 2015. gadam otrs augstākais ēnu uzņēmējdarbības līmenis ir bijis mazumtirdzniecībā (24,9 %). Analizējot mazumtirdzniecības nozari, potenciālais nedeklarētais apgrozījums mazumtirdzniecībā ir 1 522,30 milj. *euro*, no kura potenciālais PVN ir 319,68 milj. *euro*.Atbilstoši VID apkopotajiem statistikas rādītājiem par veiktajām tematiskajām pārbaudēm uzņēmumos, kuri ieņēmumu reģistrēšanai izmanto ierīces un iekārtas – tirdzniecības un pakalpojumu sniedzēju uzņēmumiem pārkāpumi konstatēti: - 2012.gadā – 68 % gadījumu (no tiem pārkāpumi saistībā ar ierīču un iekārtu izmantošanu 79 % gadījumu); - 2013.gadā – 70 % gadījumu (no tiem pārkāpumi saistībā ar ierīču un iekārtu izmantošanu 81 % gadījumu);- 2014.gadā - 71 % gadījumu (no tiem pārkāpumi saistībā ar ierīču un iekārtu izmantošanu 82 % gadījumu);- 2015.gadā - 69 % gadījumu (no tiem pārkāpumi saistībā ar ierīču un iekārtu izmantošanu 76 % gadījumu);- 2016.gadā – 73 % gadījumu (no tiem pārkāpumi saistībā ar ierīču un iekārtu izmantošanu 86 % gadījumu).Tā kā pārkāpumu skaitam, kas saistīti ar ierīču un iekārtu izmantošanu un to konstrukcijas vai programmatūras izmainīšanu, ir tendence nepārtraukti palielināties, ir nepieciešams noteikt lielākus administratīvos naudas sodus LAPK noteiktā administratīvā soda mērķa sasniegšanai un sabiedrības audzināšanai. Vērtējot citu valstu pieredzi šajā jautājumā, Ekonomiskās sadarbības un attīstības organizācija (Organisation for Economic Co-operation and Development - OECD) ziņojumā “Electronic Sales Suppression: A Threat to Tax Revenues”[[8]](#footnote-8) ir secinājusi, ka nodokļu administrācijas zaudē miljardiem *dolāru*/*euro* no iejaukšanās ierīču un iekārtu programmatūrā un OECD darba grupa vairākās valstīs (Francijā, Īrijā, Norvēģijā un Apvienotajā Karalistē) ir pārbaudījusi mazumtirdzniecības nozari, konstatējot būtiskas problēmas šajā jomā.Piemēram, Īrijā par tādu datorprogrammu vai elektronisku komponenšu izmantošanu vai piedāvāšanu, ar kuru palīdzību tiek mainīti kases aparāta vai kases sistēmas elektroniskie dati, nesaglabājot oriģinālos datus, ir pārkāpums, par kuru paredzēts maksimālais sods – naudas sods 127 000 *euro* un/vai 5 gadu cietumsods (Anti Zapper legislation - Section 71of the Finance Act 2011 amends changes to section 1078 of the Taxes Consolidation Act 1997), Ungārijā paredzēts naudas sods 42 000 *euro*, arī ASV par šādiem pārkāpumiem piemēro naudas sodu līdz 100 000 *USD* un/vai cietumsodu līdz desmit gadiem[[9]](#footnote-9).Izvērtējot Latvijas situāciju saistībā ar atbildības piemērošanu par ierīču un iekārtu lietošanas prasību ievērošanu, konstatējams, ka šobrīd ir šādas galvenās problēmas:1) nepietiekams administratīvā soda (naudas soda) lielums, kas neattur pārkāpēju un citas personas no jaunu pārkāpumu izdarīšanas, tādējādi nesasniedzot administratīvā soda piemērošanas mērķi;Pašreizējais administratīvās atbildības regulējums par ierīču un iekārtu lietošanu, ja ir mainīta to konstrukcija vai programma, ar ko tādējādi radīta iespēja slēpt vai samazināt ar nodokļiem un nodevām apliekamo objektu, paredz fiziskajām personā naudas sodu līdz 1400 *euro*, juridiskajām personām līdz 4300 *euro*, savukārt par neatļautu darbību veikšanu, lai mainītu ierīču un iekārtu konstrukciju, iejauktos programmā un radītu iespēju slēpt vai samazināt ar nodokļiem apliekamos objektus – naudas sodu fiziskajām un juridiskajām personām līdz 4300 *euro*.Līdz ar to šobrīd pārkāpējam ir izdevīgāk nomaksātpašreiz paredzēto maksimālo naudas sodu 4300 *euro* apmērā, nekā uzrādīt visus faktiski gūtos ienākumus.Jānorāda, ka, ņemot vērā, ka LAPK 156.1panta piektajā un sestajā daļā minēto pārkāpumu rezultātā neuzrādīto ienākumu un nenomaksāto nodokļu apmērs bieži tiek noteikts tikai nodokļu audita laikā, šobrīd nav iespējams noteikt precīzu summu, kāds ir pārkāpēja vidējais nodarītais zaudējums valsts budžetam konkrētā periodā no konkrēto neatļauto darbību veikšanas (iejaukšanās kases aparāta konstrukcijā vai programmā vai neatļautu darbību veikšana, lai mainītu ierīču vai iekārtu konstrukciju, iejauktos programmā).Saskaņā ar VID sniegto informāciju, praksē ir konstatēti šādi gadījumiem, kad VID tematiskās pārbaudes laikā varēja konstatēt iejaukšanos kases aparāta, hibrīda kases aparāta, kases sistēmas, specializētās ierīces vai iekārtas konstrukcijā vai programmā un aprēķināt konkrētas komercsabiedrību apgrozījumā nenorādītās ieņēmumu summas:1. par 2014.gada janvāri - jūniju komersantam konstatēts nenomaksātais PVN un iedzīvotāju ienākuma nodoklis valsts budžetam 957 800,00 *euro* apmērā;
2. par 2015.gada novembri komersantam konstatēta neuzrādīto ieņēmumu starpība 30071,75 *euro* apmērā un VID veiktās tematiskās pārbaudes rezultātā komercsabiedrībai papildus aprēķināja ienākumus 137 945,30 *euro* un valsts budžetā maksājamo PVN 28 968,51 *euro*, kas nebija atspoguļoti komercsabiedrības grāmatvedības reģistros;
3. par 2015.gada jūliju, augustu, septembri komersantam tika palielināts ar nodokli apliekamo ieņēmumu apmērs par 27000,10 *euro*, no kura papildus aprēķināts PVN 5670,00 *euro*;
4. laikā no 2015.gada 27.janvāra līdz 2015.gada 30.maijam komersants bija samazinājis ieņēmumus vismaz 31414,23 *euro* apmērā;
5. laikā no 2015.gada 1.augusta līdz 2015.gada 7.oktobrim komersants bija samazinājis ieņēmumus 63428,83 *euro* apmērā;
6. 2014.gadā komersants samazināja darījumu vērtību vismaz par 326 779,99 *euro*;
7. par laiku no 2015.gada 14.janvāra līdz 2015.gada 18.janvārim komersants neuzrādīja realizāciju 1510,04 *euro* apmērā;
8. par 2015.gada 30.martu komersantam konstatēta starpība starp EKA reģistrētiem ieņēmumiem un darījumu kopsummas rādījumu „GRAND TOTAL” 631 716,71 *euro* apmērā;
9. laikā no 2015.gada 1.janvāra līdz 2015.gada 13.maijam komersants samazināja realizāciju vismaz par 51051,00 *euro* u.c.

Tāpat pēdējā laikā VID novērojis komplicētāku iejaukšanos kases aparātos un sistēmās, kā rezultātā iespējas noteikt valsts budžetā nenomaksātās summas ir būtiski apgrūtinātas.Jāņem vērā, ka iejaukšanās ierīču un iekārtu programmatūrā konstatēšana ir apgrūtināta ne tikai nepilnīgu ierīču un iekārtu tehnisko prasību dēļ, bet arī ierīču un iekārtu lietotājiem apzināti nepildot pienākumu saglabāt kontrollentes – ierīču un iekārtu lietotāji apzināti slēpj (iznīcina) un neuzrāda kontrollentas, jo administratīvā atbildība par nodokļu un citu maksājumu reģistrēšanas elektronisko ierīču un iekārtu lietošanas kārtības neievērošanu ir ievērojami mazāka (fiziskajām un juridiskajām personām līdz 700 *euro* (ja pārkāpums nav izdarīts vietā, kur tirgo ar akcīzes nodokli apliekamās preces) nekā par iejaukšanos ierīču un iekārtu programmatūrā.2) apgrūtināta iespēja noteikt nereģistrēto darījumu kopsummu (attiecīgi nedeklarēto ieņēmumu apjomu un samazināto nodokļu summu);Daudzos gadījumos nereģistrēto darījumu kopsummu precīzi ir iespējams noteikt par ļoti īsu periodu (diena, nedēļa), kad pārbaudes laikā tiek iegūta informācija par patieso darījumu kopsummu un salīdzināta ar nodokļu maksātāja grāmatvedības uzskaitē uzrādītiem datiem un VID rīcībā esošo informāciju par atsevišķiem nereģistrētiem darījumiem (piemēram, VID kontrolpirkumos iegūtie, kā arī VID ierēdņu pirkumu čeki, fizisko personu iedzīvotāju ienākuma nodokļu deklarācijām pievienotie izdevumu čeki).Turklāt bieži vien, VID amatpersonām veicot kontrolpirkumu ar samaksu skaidrā naudā, par darījumu tiek izsniegts čeks, taču kontrollentē šis darījums netiek atspoguļots, jo pirkuma brīdī pārdevējs uz iekārtas vai ierīces klaviatūras ievada taustiņu kombināciju (papildu kodu), kas nodrošina pirkuma neuzrādīšanu iekārtas vai ierīces kontrollentē. Attiecīgi šīs summas netiek atspoguļotas grāmatvedības uzskaitē, netiek uzrādīti gūtie ieņēmumi un aprēķināti maksājamie nodokļi.Jāatzīmē, ka, veicot manipulācijas ierīču un iekārtu programmatūrā un nenorādot saņemtos ieņēmumus, nodokļu maksātājs izvairās ne tikai no PVN, uzņēmumu ienākuma nodokļa vai iedzīvotāju ienākuma nodokļa no saimnieciskās darbības nomaksas, bet arī nodokļu maksātājam rodas naudas līdzekļi, kas tiek izlietoti “aplokšņu algām”. Tādējādi tas skar arī iedzīvotāju ienākuma nodokļa un valsts sociālās apdrošināšanas obligāto iemaksu maksājumus no izmaksātā nelegālā atalgojuma.Tādējādi, lai samazinātu iejaukšanās elektroniskajās ierīcēs un iekārtās gadījumu skaitu, likumprojektā “Grozījumi Latvijas Administratīvo pārkāpumu kodeksā” iekļautais regulējums paredz: 1.  palielināt LAPK 156.1panta piektajā daļā paredzēto naudas soda apmēru par nodokļu un citu maksājumu reģistrēšanas elektronisko ierīču vai iekārtu lietošanu, ja ir mainīta tās konstrukcija vai programma, ar ko tādējādi radīta iespēja slēpt vai samazināt ar nodokļiem un nodevām apliekamo objektu.Atbilstoši Ministru kabineta noteikumu Nr.96 “Nodokļu un citu maksājumu reģistrēšanas elektronisko ierīču un iekārtu lietošanas kārtība” 9.punktā noteiktajam lietotājam ir pienākums nodokļu un citu maksājumu reģistrēšanai lietot tikai tādus kases aparātus, hibrīda kases aparātus, kases sistēmas, specializētās ierīces vai iekārtas, kas atbilst normatīvajiem aktiem par nodokļu un citu maksājumu reģistrēšanas elektronisko ierīču un iekārtu tehniskajām prasībām, ir reģistrētas VID uz lietotāja vārda un noplombētas ar numurētām un VID iegādātām speciālām stingrās uzskaites plombām.Tādējādi secināms, ka lietotājam ir aizliegts nodokļu un citu maksājumu reģistrēšanai lietot kases aparātus, hibrīda kases aparātus, kases sistēmas, specializētās ierīces vai iekārtas, kuru konstrukcija vai programma ir mainīta (proti, kuri tādējādi neatbilst normatīvajiem aktiem par nodokļu un citu maksājumu reģistrēšanas elektronisko ierīču un iekārtu tehniskajām prasībām).Saskaņā ar VID sniegto informāciju likumprojektā ietvertais tiesiskais regulējums attiecībā uz ierīču un iekārtu lietošanas kārtības neievērošanu attieksies uz 31 915 ierīču un iekārtu lietotājiem, no kuriem 29 759 (~**93 %)** ir juridiskās personas, savukārt 2156 (~7 %) - fiziskās personas.Ņemot vērā, ka 98 % fizisko personu lieto vienu reģistrēto elektronisko ierīci vai iekārtu un tikai 2 % (tātad 43 personas) lieto divas vai vairāk reģistrētās ierīces vai iekārtas, kā arī ņemot vērā, ka būtiskāko pārkāpēju daļu veido tieši juridiskās personas, kuri nodokļu un citu maksājumu reģistrēšanai lieto vairākas ierīces un iekārtas, ar likumprojektu fiziskajai personai tiek palielināts maksimāli piemērojamā naudas soda apmērs no 1400 *euro* uz 4300 *euro*, savukārt juridiskajai personai palielināts piemērojamā naudas soda apmērs no 4300 *euro* līdz 14 000 *euro* **par katru pārkāpuma izdarīšanai izmantoto ierīci vai iekārtu.**Līdz ar to, piemēram, ja juridiskajai personai lietošanā ir pieci kases aparāti un VID konstatēs, ka divi no tiem ir tādi, kuriem neatļautu darbību rezultātā ir mainīta konstrukcija vai programma, tādējādi radot iespēju slēpt vai samazināt ar nodokļiem un nodevām apliekamo objektu, juridiskajai personai var tikt piemērots naudas sods līdz pat 28 000 *euro* apmērā (divi kases aparāti x 14000 *euro* par katru kases aparātu).2.  palielināt LAPK 156.1panta sestajā daļā paredzēto naudas sodu juridiskajām personām par neatļautu darbību veikšanu, lai mainītu nodokļu un citu maksājumu reģistrēšanas elektronisko ierīču vai iekārtu konstrukciju, iejauktos programmā un radītu iespēju slēpt vai samazināt ar nodokļiem apliekamos objektu.Fiziskajai personai maksimāli piemērojamā naudas soda apmērs saglabājas līdzšinējā apmērā, proti, 4300 *euro.* Savukārt juridiskajai personai piemērojamā naudas soda apmērs palielināts no 4300 *euro* līdz 14 000 *euro* **par katru nodokļu un citu maksājumu reģistrēšanas elektronisko ierīci vai iekārtu, kurai veiktas neatļautās darbības.** 3.  atsevišķi izdalīt atbildību par ierīces vai iekārtas kontrollentes vai ierakstīto datu nesaglabāšanu, lai motivētu nodokļu maksātājus pievērst pastiprinātu uzmanību kontrollentu un energoneatkarīgās atmiņas datu nesēju un fiskālās atmiņas moduļu saglabāšanas pienākuma pildīšanai.Šajā gadījumā ar terminu „ierakstītie dati” jāsaprot informācijas saglabāšanu gan energoneatkarīgajā atmiņā, gan fiskālajā atmiņas modulī. Saskaņā ar Ministru kabineta 2014.gada 11.februāra noteikumu Nr.96 “Nodokļu un citu maksājumu reģistrēšanas elektronisko ierīču un iekārtu lietošanas kārtība” 37.2. apakšpunktu lietotājs nodrošina kontrollentes un elektroniskās kontrollentes glabāšanu trīs gadus. Aizpildītos un nomainītos energoneatkarīgās atmiņas datu nesējus un fiskālās atmiņas moduļus atbilstoši minēto noteikumu 24.2.apakšpunktā noteiktajam lietotājs glabā trīs gadus, savukārt izņemto fiskālās atmiņas moduli saskaņā ar 24.3.apakšpunktu glabā trīs gadus.Ievērojot minēto pienākumu, gadījumos, kad dati fiskālajā modulī būs saglabāti, bet kontrollentes nebūs saglabātas, lietotājs tiks saukts pie administratīvās atbildības par nodokļu un citu maksājumu reģistrēšanas elektroniskās ierīces vai iekārtas kontrollentes vai ierakstīto datu nesaglabāšanu.Par ierīces vai iekārtas kontrollentes vai ierakstīto datu nesaglabāšanu fiziskajai personai varēs piemērot naudas sodu līdz 4300 *euro*, bet juridiskajai personai līdz 4300 *euro* par katru uz šī nodokļu maksātāja vārda reģistrētu ierīci vai iekārtu, kurā nav saglabāta kontrollente vai ierakstītie dati (t.i., energoneatkarīgās atmiņas datu nesēji, fiskālās atmiņas moduļi, taksometru skaitītāju summatori un tirdzniecības automātu summārā atmiņa). |
| 3. | Projekta izstrādē iesaistītās institūcijas | Finanšu ministrija un VID |
| 4. | Cita informācija | Likumprojekts ir izskatīts un atbalstīts Latvijas Administratīvo pārkāpumu kodeksa patstāvīgās darba grupas 2017.gada 10.augusta sēdē.Likumprojekta izstrādes laikā paralēli Finanšu ministrija ir arī izstrādājusi likumprojektu “Grozījumi likumā “Par nodokļiem un nodevām””, lai nozaru kodifikācijas procesa ietvaros nozares speciālajā likumā integrētu Latvijas Administratīvo pārkāpumu kodeksa Sevišķajā daļā paredzētos administratīvo pārkāpumu sastāvus nodokļu jomā, tajā skaitā administratīvo pārkāpumu par informatīvās deklarācijas par darba ņēmējiem, kuru iesniedz par personām, kuras uzsāk darbu, iesniegšanu, pārkāpjot normatīvajos aktos noteikto iesniegšanas termiņu. Minētais likumprojekts tika nosūtīts izvērtēšanai Labklājības ministrijai un Valsts darba inspekcijai. Tādējādi, izstrādājot likumprojektu, ir ņemts vērā Labklājības ministrijas un Valsts Darba inspekcijas sniegtais viedoklis. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais tiesiskais regulējums attiecībā uz nodokļu un informatīvo deklarāciju iesniegšanas termiņa neievērošanu skar visus nodokļu maksātājus, kas sniedz vai kam būtu jāiesniedz elektroniska dokumenta veidā nodokļu vai informatīvās deklarācijas nodokļu likumos noteiktajā termiņā.Likumprojektā ietvertais regulējums attiecībā uz administratīvās atbildības īpatnībām lietās par pārkāpumiem nodokļu jomā attiecas arī uz VID, kuram ar savu IS starpniecību jānodrošina minētā regulējuma izpilde.Likumprojektā ietvertais tiesiskais regulējums attiecībā uz ierīču un iekārtu lietošanas kārtības neievērošanu attieksies uz VID un 31 915 ierīču un iekārtu lietotājiem, kuriem lietošanā reģistrētas 68 949 ierīces un iekārtas. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums neietekmē nodokļu maksātāju administratīvo slogu, jo jau šobrīd nodokļu maksātājam ir pienākums nodokļu administrācijai iesniegt nodokļu un informatīvās deklarācijas nodokļu normatīvajos aktos noteiktajos termiņos, kā arī ievērot likumā noteiktās prasības attiecībā uz ierīču un iekārtu lietošanu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | **Likumprojektā iekļautā normatīvā regulējuma ietekme uz budžetu atspoguļota likumprojektā “Grozījums likumā “Par nodokļiem un nodevām”” sākotnējās ietekmes novērtējuma ziņojuma (anotācijas) III sadaļā.** |
|  |  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Attiecībā uz nodokļu un informatīvo deklarāciju iesniegšanas termiņu neievērošanu vienlaikus virzāms likumprojekts “Grozījums likumā “Par nodokļiem un nodevām””, kurā noteikta administratīvā pārkāpuma lietvedība lietās par pārkāpumiem, kuri fiksēti VID IS. Minētais likumprojekts izsludināts Valsts sekretāru 2017. gada 5.oktobra sanāksmē (skatīt protokolu Nr. 39 9. §). |
| 2. | Atbildīgā institūcija | Finanšu ministrija |
| 3. | Cita informācija | Ņemot vērā, ka likumprojektā ietvertais LAPK regulējums būs spēkā tikai vienu gadu (saskaņā ar Tieslietu ministrijas sniegto informāciju no 2020. gada 1. janvāra stāsies spēkā likumprojekts “Administratīvo pārkāpumu procesa likums”), tiks izstrādāti attiecīgie grozījumi likumā “Par nodokļiem un nodevām”), lai nozares speciālajā likumā integrētu likumprojektā ietverto LAPK regulējumu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par likumprojekta izstrādi 2017. gada 2. februārī ir ievietota Finanšu ministrijas mājas lapā sadaļā “Sabiedrības līdzdalība”.Sabiedrība pēc normatīvā akta pieņemšanas tiks informēta ar publikāciju oficiālajā izdevumā „Latvijas Vēstnesis”, kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv/) un VID mājas lapā [www.vid.gov.lv](http://www.vid.gov.lv/). |
| 2. | Sabiedrības līdzdalība projekta izstrādē | Sabiedrības pārstāvjiem tika dota iespēja izteikt savu viedokli par likumprojekta izstrādi. |
| 3. | Sabiedrības līdzdalības rezultāti | Pēc Finanšu ministrijas mājaslapā publicētās informācijas ierosinājumi, iebildumi vai priekšlikumi par Projekta izstrādi netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojektā paredzēto tiesisko regulējumu nodrošinās VID savu funkciju ietvaros. Jauna institūcija netiks veidota, kā arī esošās institūcijas netiek likvidētas. Ar likumprojektu noteiktā funkcija tiks īstenota esošo cilvēkresursu ietvaros. |
| 3. | Cita informācija | Nav |

Finanšu ministre D.Reizniece-Ozola

Šēfere 67083942

evita.sefere@fm.gov.lv

1. Iesniegšanas termiņš 2014. un 2015.gads [↑](#footnote-ref-1)
2. Iesniegšanas termiņš 2014. un 2015.gads [↑](#footnote-ref-2)
3. Par 2016.gadu nav pieejama pilnīga informācija par iesniegtajām uzņēmumu ienākuma nodokļu deklarācijām, ņemot vērā, ka vidēja sabiedrība, liela sabiedrība un koncerna mātes sabiedrība iesniedz VID konsolidēto gada pārskatu, ne vēlāk kā septiņus mēnešus pēc pārskata gada beigām (deklarāciju iesniedz tiek iesniegta vienlaikus ar gada pārskatu) [↑](#footnote-ref-3)
4. Iesniegšanas termiņš 2015.gads [↑](#footnote-ref-4)
5. Iesniegšanas termiņš 2014. un 2015.gads [↑](#footnote-ref-5)
6. Izvērtēta 2014. un 2015. gada statistika, jo 2016. gada statistika ir nepilnīga, ņemot vērā, ka vēl nav iestājies normatīvajos aktos noteiktais iesniegšanas termiņš uzņēmumu ienākuma nodokļa deklarācijām [↑](#footnote-ref-6)
7. Saskaņā ar Ministru kabineta 2014.gada 11.februāra noteikumu Nr.95 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām” 2.punktu nodokļu un citu maksājumu reģistrēšanas elektroniskās ierīces un iekārtas ir - kases aparāti, hibrīda kases aparāti, kases sistēmas, specializētas ierīces un iekārtas [↑](#footnote-ref-7)
8. Skatīt <http://www.oecd.org/ctp/crime/ElectronicSalesSuppression.pdf> [↑](#footnote-ref-8)
9. Skatīt <https://leg1.state.va.us/cgi-bin/legp504.exe?141+oth+SB611F161+PDF> [↑](#footnote-ref-9)